Vroue Landbouvereniging van Kaapland | Victoria-Wes gaan terug in geskiedenis
Victoria-Wes gaan terug in geskiedenis Home>News >Victoria-Wes >Victoria-Wes gaan terug in geskiedenis	Victoria-Wes gaan terug in geskiedenis
Die afgelope Saterdag, 18 April, het die jaarlikse Landbou en Tuinbou vergadering plaasgevind. Aangesien die tak hierdie jaar hul vyf-en-tagtigste verjaarsdag vier, word daar tydens die vergaderings ook ‘n bietjie na die verlede en geskiedenis van sekere aspekte gekyk.
Mevrou Sinclair het die vergadering ingelei met ‘n oorsig oor die verloop van Merino boerdery oor die jare. ‘n Foto is onder andere vertoon van ‘n 1912-kampioenram. Dis duidelik dat die fokus gedurende daardie jare op wol was. Vir jare is wol slegs oorsee verwerk. Tans is Victoria-Wes die grootste wolprodusent in die Noord-Kaap.
die 1912 Merinokampioenram
Die nostalgiese reis is verder geneem deur mevrou Erna Jeppe wat meer oor haar ma, skoonma en haar eie hoenderboerdery vertel het. In 1970 is eiers aan die ouetehuis gelewer teen vyf-en-twintig sent per ‘n dosyn.
Die deel oor tuinbou is deur mevrou Joan Human hanteer. Sy het genoem dat tuingrond vroeër jare nie so brak was nie. Almal het destyds groentetuine gehad en graag saad onder mekaar uitgeruil.
Voordat die dames saam tee en verversings geniet het, is landbounuus aan hulle deurgegee. Belangrike inligting wat van die sirkelpresident ontvang is, is ook onder die dames se aandag gebring.
Pakkies groentesaad is ook ingesamel wat aan werklose mans verskaf sal word om ‘n groentetuintjie vir hul gesinne aan te lê. Gedurende teetyd kon die dames ook van die produkte op die marktafel koop.
Die dames pak hul produkte op die marktafel uit.
Post a comment Cancel Reply	Please enter an answer in digits:14 − fourteen = Notify me of follow-up comments by email. Notify me of new posts by email.	Vir Huis en Haard	Die Embleem	VLVK se leuse is "Vir huis en haard/ For hearth and home".